ddrg/super_eurlex huggingface dataset:
31.

Naliehavo odporúča, aby sa mimoriadna pozornosť venovala zohľadneniu otázky klimatických zmien v rozpočte na všetkých úrovniach verejnej správy, a preto: a) opätovne zdôrazňuje, že miestne a regionálne orgány musia mať čo najskôr k dispozícii primerané európske nástroje na podporu úsilia v oblasti boja proti klimatickým zmenám na miestnej a regionálnej úrovni. Podmienky pre finančnú podporu a financovanie, ktoré stanovuje národný rámec, musia byť prispôsobené a mal by sa zjednodušiť aj prístup k pôžičkám z Európskej investičnej banky; b) konštatuje, že súčasná finančná kríza vytvára ďalší tlak na rozpočty miestnych samospráv, a preto zdôrazňuje, že primerané finančné prostriedky a stimuly pre miestne a regionálne orgány na podporu energetickej účinnosti, trvalo udržateľnú energetickú politiku a projekty v oblasti obnoviteľných zdrojov energie majú svoj význam. Žiada preto, aby sa program Inteligentná energia - Európa posilnil a zároveň lepšie prispôsobil vyvíjajúcim sa požiadavkám miestnych a regionálnych orgánov; c) odporúča, aby sa pri nadchádzajúcom prehodnotení rozpočtu EÚ klimatické zmeny stanovili za transverzálnu prioritu všetkých existujúcich schém financovania, ako sú štrukturálne fondy, SPP a rámcový program pre výskum a technologický rozvoj; d) navrhuje, aby bola podstatná časť príjmov z európskeho systému obchodovania emisnými kvótami daná k dispozícii miestnym a regionálnym orgánom, ktoré by tieto prostriedky mohli využiť na to, aby na miestnej úrovni zaviedli opatrenia s cieľom zmierniť dosah klimatických zmien a prispôsobiť sa im, a navrhuje tiež, že by sa financie z medzinárodného obchodu s emisiami mali použiť aj na podporu projektov v rozvojových krajinách; e) pripomína, že štrukturálne fondy EÚ zohrávajú významnú úlohu pri znižovaní rozdielov a umožňujú regiónom profitovať z trojlístka výskum – inovácia – inteligentné investície, a tak odstraňovať štrukturálne nedostatky.
16.

ľutuje však, že návrh Komisie sa nezaoberá aj ďalšími dôležitými otázkami, ktoré načrtol Výbor regiónov, napríklad a) ako primäť vlády členských štátov, aby skutočne splnili svoje sľuby, pokiaľ ide o novú stratégiu; b) akú úlohu by pri koncipovaní navrhnutých hlavných iniciatív a ich zavádzaní do praxe mali zohrávať miestne a regionálne orgány; c) aké ďalšie ukazovatele okrem HDP by sa mali použiť na hodnotenie pokroku a ako by tieto ukazovatele mali byť začlenené do stratégie;
24.

domnieva sa, že na ďalší vývoj v súvislosti s hlavnými iniciatívami by sa malo lepšie dohliadať a mali by sa sledovať dosiahnuté výsledky. Je nevyhnutné vyvíjať nepretržité úsilie na to, aby o opatreniach zavádzaných v rámci hlavných iniciatív boli informovaní zainteresovaní aktéri v teréne. Ako ukazujú výsledky nedávneho prieskumu VR „Stratégia Európa 2020: čo sa deje v praxi?“, čím viac miestne a regionálne orgány o hlavných iniciatívach vedia, tým väčší význam majú tieto iniciatívy pre miestne a regionálne opatrenia. Takisto to umožňuje začleniť miestne a regionálne iniciatívy do kontextu širších európskych cieľov, stotožniť sa s nimi a koordinovane konať;
18.

domnieva sa, že je absolútne nevyhnutné zvýšiť povedomie o výzvach spojených s globálnym otepľovaním a zapojiť občanov do programov na podporu energie z obnoviteľných zdrojov. V záujme úspechu týchto programov je potrebné tak povedomie a zodpovednosť na strane občanov, ako aj široké spektrum informácií, ktoré by viedli k čo najväčšej mobilizácii verejnej mienky. Dobrým príkladom by mohlo byť aj včasné zapojenie občanov do programov na podporu obnoviteľných zdrojov energie;
21.

je presvedčený, že Únia pre Stredozemie by mohla zohrávať dôležitú úlohu pri riešení otázky migrácie a jej dôsledkov, ak by do nej všetky zainteresované strany vložili potrebnú politickú vôľu a náležité zdroje. V tejto súvislosti zdôrazňuje prínos, ktorý by Európsko-stredomorské zhromaždenie regionálnych a miestnych samospráv (ARLEM) mohlo mať vďaka uľahčovaniu spolupráce a výmeny know-how medzi miestnymi a regionálnymi orgánmi. Navrhuje, aby zhromaždenie ARLEM pozorne zvážilo situáciu a zaradilo medzi svoje priority vhodné reakcie na prebiehajúce udalosti a v rámci svojich právomocí prijalo potrebné kroky na aktívnu podporu procesu demokratizácie v zainteresovaných krajinách;
8.

naliehajú preto na členské štáty, aby sa dohodli na spoločných kritériách týkajúcich sa komplexných hodnotení rizika a bezpečnosti (tzv. záťažové skúšky) existujúcich a budúcich jadrových elektrární, vrátane ich dôsledkov na susedné členské štáty a regióny, a na okamžitom začatí týchto hodnotení; zdôrazňujú, že krajiny mimo Európskej únie, v ktorých existujú alebo sa plánujú vybudovať jadrové zariadenia, sa tiež musia zapojiť do tohto procesu a že sa musia prijať nevyhnutné opatrenia na ďalšie zlepšenie súčasných cezhraničných informačných mechanizmov týkajúcich sa otázok bezpečnosti jadrových zariadení a na zohľadnenie mimoriadneho cezhraničného rozmeru krízového riadenia a zmierňovania následkov katastrof; zdôrazňujú, že takéto záťažové skúšky by mali byť súčasťou budúcich prístupových rokovaní a že by sa malo zoptimalizovať zapojenie susedných štátov alebo regiónov do postupov schvaľovania jadrových zariadení; napokon vyzývajú, aby bolo jadrové zariadenie, ktoré neprejde takýmito záťažovými skúškami, okamžite vyradené z prevádzky;
29.

zdôrazňuje, že pri rozvoji HMÚ sa musí zabezpečiť demokracia a legitimita. VR preto víta, že Európsky parlament má mať kľúčovú úlohu v tomto procese, ako aj to, že sa majú do neho zapojiť národné parlamenty. Žiada takisto zapojenie miestnych a regionálnych orgánov do tohto procesu, a to najmä regiónov s legislatívnymi právomocami a ich parlamentov;
9.

Víta v tejto súvislosti návrh Európskej komisie zaviesť európsky profesijný preukaz, ktorý by zjednodušil postupy na uznanie odborných kvalifikácií. Zdôrazňuje, že stáže, ktoré sú súčasťou prípravy na regulované povolanie, bez ohľadu na to, či sú platené, by mali byť uznávané v celej EÚ a mali by byť podložené zmluvou. Je to dôležité pre mladých Európanov, ktorých miera nezamestnanosti je znepokojujúca a pre ktorých profesionálna mobilita predstavuje realistický spôsob ako (opätovne) vstúpiť na trh práce.
14.

domnieva sa preto, ako to už uviedol aj vo svojom stanovisku na tému „Viacročný finančný rámec po roku 2013“ (2), že Rada by viaceré finančné otázky – napríklad spôsob prideľovania prostriedkov z fondov na národnej a regionálnej úrovni, obmedzenie výšky platieb, „záchrannú sieť“ a pod. – mala prediskutovať skôr v rámci rokovaní o legislatívnom balíku k politike súdržnosti než v rámci viacročného finančného rámca (VFR). Nesúhlasí s tým, že uvedené otázky sú súčasťou rokovacieho rámca Rady, a domnieva sa, že by ich ako oblasti spadajúce pod spolurozhodovací postup mala prediskutovať Rada pre všeobecné záležitosti. Okrem toho by mal byť Európsky parlament riadne zapojený do týchto diskusií Rady a mala by prebehnúť konzultácia s Výborom regiónov, aby sa zabezpečila účinná demokratická zodpovednosť. Pripomína, že VR si vyhradzuje právo obrátiť sa na Súdny dvor Európskej únie, ak Európska komisia nepredloží legislatívny návrh, ku ktorému sa bude môcť vyjadriť;
39.

víta zverejnenie 7. environmentálneho akčného rámca, ktorý je kľúčovým nástrojom umožňujúcim pretaviť ciele stratégie Európa 2020 do činnosti v oblasti ochrany životného prostredia a ktorý by sa mal zameriavať na to, ako zlepšiť vykonávanie environmentálnej politiky EÚ v úzkej spolupráci so všetkými úrovňami riadenia a začleniť environmentálne otázky do všetkých oblastí politiky, ako aj na medzinárodný rozmer environmentálnych problémov;
10.

v nadväznosti na stanoviská, ktoré prijal od začiatku roku 2012 v súvislosti s viacerými legislatívnymi návrhmi Komisie, opätovne potvrdzuje, že a. pokiaľ ide o podokruh 1a, 1b a fondy, ktoré spadajú pod spoločný strategický rámec (SSR): — podporuje viac financií pre oblasť výskumu a inovácií, — vyzýva, aby sa potvrdil pôvodne navrhovaný rozpočet pre Nástroj na prepojenie Európy, ktorý umožní financovať investície do transeurópskych sietí, a podporuje vytvorenie spoločného strategického rámca pre dva štrukturálne fondy, Kohézny fond, Európsky poľnohospodársky fond pre rozvoj vidieka a Európsky fond pre námorné otázky a rybné hospodárstvo, — opakuje, že jednoznačne a rozhodne nesúhlasí s akoukoľvek formou makroekonomickej podmienenosti, — víta, že bol prevzatý návrh zaviesť novú kategóriu tzv. regiónov v etape prechodu a že sa vyhovelo potrebe zohľadniť špecifickú a jedinečnú situáciu najvzdialenejších regiónov, — opakuje, že je potrebné zachovať záchrannú sieť vo výške dvoch tretín doterajšej podpory pre všetky regióny, ktoré nepatria pod cieľ Konvergencia, — podporuje návrh, aby sa zachovala úroveň zdrojov pre najmenej rozvinuté regióny a členské štáty a aby sa zabezpečilo zmenšenie rozdielov v priemernej výške pomoci na obyvateľa, keďže ide o prioritný cieľ politiky súdržnosti, — ľutuje, že sa v návrhu záverov Európskej rady navrhuje znížiť prostriedky určené na „európsku územnú súdržnosť“ o 26 %; víta však, že bola akceptovaná žiadosť Výboru regiónov, aby sa miera spolufinancovania zvýšila na 85 %, — podporuje zavedenie miery spolufinancovania, ktorá je o 10 percentuálnych bodov vyššia v prípade členských štátov, ktoré čelia dočasným rozpočtovým ťažkostiam, — súhlasí s tým, že v prípade nevratnej DPH vzniká nárok na príspevok z fondov SSR, — opätovne potvrdzuje svoje námietky proti navrhovanej výkonnostnej rezerve; b. pokiaľ ide o okruh 2: — vyjadruje poľutovanie nad tým, že sa v návrhu záverov Európskej rady navrhuje obmedzenie priamych platieb členskými štátmi na dobrovoľnej báze, — požaduje, aby sa v nadchádzajúcom období priama podpora spravodlivejšie prerozdeľovala medzi členské štáty s priamymi platbami na hektár pod úrovňou 90 % priemeru EÚ, čím sa už na začiatku ďalšieho plánovacieho obdobia naštartuje dynamický proces zmenšovania rozdielov a do polovice nadchádzajúceho finančného výhľadu dosiahne priemer EÚ, — víta, že sa na financovanie ekologizácie použije 30 % ročného vnútroštátneho stropu, — podporuje možnosť presunov rozpočtových prostriedkov z prvého do druhého piliera, — podporuje návrh zahrnúť tzv. regióny v etape prechodu do právnych predpisov vzťahujúcich sa na rozvoj vidieka, — je proti vytvoreniu novej rezervy pre krízové situácie v sektore poľnohospodárstva, a najmä proti návrhu vrátiť nevyužité prostriedky vo forme priamych platieb;
25.

žiada Európsku komisiu, aby do svojho pracovného programu na rok 2013 zaradila Akt o jednotnom trhu III. Ten by mal obsahovať všetky zostávajúce politické iniciatívy z Aktu o jednotnom trhu, ktoré doposiaľ neboli pretavené do konkrétnych krokov, a mal by sa usilovať zachovať rovnováhu medzi hospodárskym pilierom, sociálnym pilierom a pilierom riadenia so zreteľom na štyri základné slobody;
13.

zdôrazňuje, že sprostredkúvanie informácií je v skutočnosti úlohou európskych inštitúcií, pretože sprostredkúvanie základných poznatkov o štruktúrach a politike Európskej únie je v ich vlastnom záujme. To v neposlednom rade jasne vyplýva aj z toho, že ako právny základ bol použitý článok 49 ods. 6 rozpočtových pravidiel. Práca centier Europe Direct sa preto riadi rámcovými požiadavkami Komisie, pokiaľ ide o obsahovú a administratívnu stránku. Jedným z prvkov, ktoré rozhodujú o úspechu informačných centier Europe Direct je pritom skutočnosť, že aj subjekty, ktoré financujú a prevádzkujú tieto centrá, si považujú za povinnosť šíriť osvetu a informácie o európskej politike a investovať do nich nemalé prostriedky. Z tohto hľadiska treba povedať, že súčasná podpora EÚ by sa rozhodne mala ešte zvýšiť;
16.

oceňuje cieľ dosiahnuť čoraz lepšiu koordináciu hospodárskych politík a opätovne zdôrazňuje, že regionálne a miestne orgány zohrávajú kľúčovú úlohu v európskom hospodárstve (2); žiada preto signatárov, aby: a) do novej zmluvy zahrnuli zmienku o uznaní právnych kompetencií regionálnych a miestnych orgánov v zásadných oblastiach verejných financií a hospodárskeho riadenia, v súlade so zásadou subsidiarity, ktorá je zakotvená v zmluvách EÚ; b) zabezpečili, že národné plány na vydávanie štátnych dlhopisov, programy hospodárskeho partnerstva a záväzky Paktu Euro Plus budú vypracované v členských štátoch v úzkom partnerstve s regionálnymi a miestnymi orgánmi na základe náležitých dohôd o viacúrovňovom riadení (3); c) sa pred každým zasadnutím summitu eurozóny v prípade potreby radili s regionálnymi a miestnymi orgánmi; d) zapojili VR do budúcich konferencií, ako sa uvádza v novej zmluve, medzi Európskym parlamentom a národnými parlamentmi o otázkach hospodárskeho riadenia; a zdôraznili, že národné parlamenty by sa mali radiť s príslušnými regionálnymi parlamentmi a v prípade potreby ich zapojiť do tohto procesu; e) rozšírili ustanovenie o rešpektovaní povinností národných parlamentov aj na regionálne parlamenty s legislatívnymi právomocami; f) zabezpečili, že regionálne a miestne orgány dostanú možnosť podieľať sa na výmene osvedčených postupov v súvislosti s hlavnými reformami v oblasti hospodárskej politiky, a porovnávať dosiahnuté výsledky za stanovených podmienok; g) konštatuje, že právna povinnosť transponovať do domáceho práva požiadavku, aby rozpočty centrálnych vlád boli vyrovnané alebo vykazovali prebytok („pravidlo vyrovnaného rozpočtu“) má vážne rozpočtové dôsledky pre regionálne a miestne orgány; h) si uvedomili, že ak sa bude takéto pravidlo uplatňovať bez toho, aby sa súbežne vypracovali dohody o viacúrovňovom riadení a partnerstve, mohlo by dôjsť k novému procesu centralizácie na národnej úrovni prostredníctvom posilnenej rozpočtovej koordinácie „zhora nadol“ v rámci členských štátov;
21.

opakuje výzvu na reformu súčasného systému vlastných zdrojov, ako to stanovuje zmluva a ako prostriedku na zníženie priamych príspevkov členských štátov do rozpočtu EÚ, zvýšenie transparentnosti a zabezpečenie udržateľnosti finančných prostriedkov EÚ; očakáva preto, že skupina na vysokej úrovni pre vlastné zdroje dostane mandát, ktorý umožní predstaviť reformné návrhy so zreteľom na strednodobé hodnotenie VFR;
1.

vyjadruje svoju plnú podporu spoločnej pozícii EÚ a vyzýva všetky zúčastnené strany 19. konferencie zmluvných strán UNFCCC, aby urobili nevyhnutné kroky smerom k právne záväznej medzinárodnej dohode o klimatických zmenách so zámerom obmedziť globálne otepľovanie na menej ako 2 stupne Celzia, ktorá by sa mala uzavrieť do roku 2015 a implementovať do roku 2020.
—

víta vytvorenie mechanizmu pre väčšiu koordináciu a presadzovanie štrukturálnych politík na základe zmluvných dojednaní medzi členskými štátmi a inštitúciami EÚ. Zdôrazňuje svoj postoj, že tieto dojednania by mali byť predmetom spoločného rozhodovania a zavádzania do praxe, a preto žiada, aby boli miestne a regionálne orgány zapojené do koncipovania zmluvných dojednaní s náležitým ohľadom na vnútroštátne právne predpisy. Tento nástroj by však mal byť otvorený aj pre všetky členské štáty mimo eurozóny, a to na dobrovoľnom základe,
30.

vzhľadom na potenciál MSP vytvárať pracovné miesta na miestnej a regionálnej úrovni a s cieľom pomôcť týmto podnikom čeliť pretrvávajúcej kríze výbor vyzýva Európsku komisiu, aby ešte intenzívnejšie podnecovala finančné inštitúcie poskytovať pôžičky MSP a investovať do nich, čo je spôsob, ako zabezpečiť prežitie MSP a súčasne podporovať ich rast. Očakáva preto návrhy na nový „investičný plán“, ktorý odsúhlasila Európska rada na stretnutí v júni a podporuje nové investície do otvorených inovácií a do začínajúcich podnikov;
6.

Súhlasí s tým, že počet cieľov vytýčených do budúcna by mal byť obmedzený a ich uplatňovanie by malo byť globálne a že je potrebné, aby sa s nimi stotožnili všetky úrovne verejnej správy. Zdôrazňuje, že v záujme zrozumiteľnosti pre čo najširšiu verejnosť by mali byť aj jednoduché, jasné a merateľné.
20.

víta iniciatívu podporovať rizikové financovanie pre MSP. Keďže je však známe, že v čase hospodárskej a finančnej nestability sú MSP najzraniteľnejšími podnikmi, podpora by mala byť plne zaručená Európskou investičnou bankou a nemala by vychádzať z trhových cien. Zdôrazňuje, že podpora rizikového financovania musí byť dostupná aj pre malé podniky a mikropodniky, a obáva sa, že široká definícia spoločností so strednou trhovou kapitalizáciou môže viesť k tomu, že podporu budú môcť využívať najmä väčšie spoločnosti so strednou trhovou kapitalizáciou;
1.4.

so zreteľom na prieskumy Eurobarometra zdôrazňuje dôveru, ktorú európski občania vkladajú do volených zástupcov na miestnej a regionálnej úrovni, a ich očakávania, že budú do väčšej miery zapájaní do európskeho riadenia, a preto považuje za dôležité posilniť svoje postavenie politického zhromaždenia tým, že bude v európskom, ale aj vo vnútroštátnom, regionálnom a miestnom rámci vyzdvihovať výkon európskeho, miestneho a regionálneho mandátu svojich členov;
—

inšpirujúc sa Európskou chartou miestnych a regionálnych samospráv Rady Európy (5) a so zreteľom na to, že Kongres miestnych a regionálnych samospráv tento proces podporuje, najmä s cieľom preniesť túto chartu do právneho poriadku Rady Európy;
3.

zdôrazňuje, že je potrebné odstrániť prekážky súkromných a verejných investícií dobudovaním vnútorného trhu najmä v sektore služieb, vykonávaním štrukturálnych reforiem zameraných na tvorbu kvalitných pracovných miest a boj proti nerovnostiam, zlepšovaním regulačného a podnikateľského prostredia, bojom proti daňovým podvodom a tieňovej ekonomike, podporou podnikania. V tejto súvislosti zdôrazňuje, že je dôležité účinné a efektívne využívanie fondov EÚ v partnerstve so súkromným sektorom, aby verejné a súkromné finančné zdroje mali v praxi spoločný pozitívny vplyv. Vzhľadom na to, že Európska komisia má v úmysle zapojiť sa do dialógu s členskými štátmi o identifikovaní týchto prekážok, zdôrazňuje potrebu osobitne ich analyzovať na všetkých úrovniach riadenia a zapojiť VR do tohto procesu;
48.

žiada Komisiu, aby navrhla účinnú politiku návratu, ktorá by sa rýchlo a so zreteľom na rešpektovanie ľudskej dôstojnosti a základných práv uplatňovala v prípade migrantov, ktorí nie sú oprávnení získať azyl a môžu byť bezpečne vrátení späť. Je to nevyhnutné, aby sa zabezpečilo, že sa prostriedky môžu zamerať na tých, ktorí to skutočne potrebujú, a aby sa zamedzilo ďalším sociálnym konfliktom, ktoré môžu viesť k extrémizmu;
6.

zdôrazňuje, že politické opatrenia v oblasti premiestňovania a presídľovania by mali zahŕňať všetky európske krajiny prostredníctvom mechanizmu kvót a zohľadňovať geografické a demografické kritériá, veľkosť regiónu alebo členského štátu, počet obyvateľov, hospodársku situáciu, potreby trhu práce a dostupnú infraštruktúru a služby, ako aj iné relevantné faktory, napríklad zlúčenie rodiny. Výbor preto víta vymedzenie takýchto kritérií pre európske programy premiestňovania a presídľovania v európskom programe v oblasti migrácie s cieľom presunúť zameranie na udržateľnejšiu politickú reakciu. Konštatuje, že Európska komisia sa konečne odvoláva na núdzovú doložku (článok 78 ods. 3 ZFEÚ), čo je zrejme za súčasných okolností úplne opodstatnené. Zdôrazňuje však, že by sa mali prijať ďalšie opatrenia, do ktorých bude v plnej miere zapojený Európsky parlament, aby sa zabezpečila ich transparentnosť a legitímnosť;
11.

Pripomína, že úloha monitorovať súlad právnych predpisov EÚ so zásadou subsidiarity sa rozšírila tak, aby zahŕňala jednak jeho úlohu, a jednak úlohu regionálnych parlamentov s legislatívnymi právomocami v úzkej spolupráci s parlamentmi členských štátov. V záujme zvýšenia účinnosti svojho príspevku k monitorovaniu subsidiarity a celkovej kvality právnych predpisov EÚ požaduje, aby sa zvýšilo úsilie pri: — vykonávaní predbežných posúdení územného vplyvu, — monitorovaní transpozície právnych predpisov EÚ ex post, a to tak miestnymi, regionálnymi a nižšími vnútroštátnymi samosprávami, ako aj Európskou úniou, — zlepšovaní systému včasného varovania, a to predĺžením časového rámca, aby bol plne funkčný aj pre regionálnych aktérov, — posilnení úlohy regionálnych legislatívnych zhromaždení v rámci postupu včasného varovania tým, že sa pre národné parlamenty namiesto dobrovoľnej konzultácie zavedie povinnosť konzultovať s nimi otázky patriace do regionálnej právomoci, — skúmaní možností spolu s členskými štátmi EÚ ako udeliť regionálnym a nižším vnútroštátnym parlamentom s legislatívnymi právomocami plnú právomoc vydávať odôvodnené stanoviská v súvislosti so zásadou subsidiarity tak, ako keby boli národnými parlamentmi (pozri vyhlásenie č. 51 Lisabonskej zmluvy).
13.

je znepokojený pokračujúcou platobnou krízou súvisiacou s rozpočtom EÚ a skutočnosťou, že výška neuhradených pohľadávok je čoraz vyššia. Očakáva, že Európska komisia urýchlene predloží plán na odstránenie sklzu v uhrádzaní platieb, ktorý sa zaviazala predložiť v rámci postupu prijímania rozpočtu na rok 2014. Revízia viacročného finančného rámca by mala v druhom štádiu byť príležitosťou na hľadanie štrukturálnych riešení toho, aby sa sklz pri platení účtov nezmenil na štrukturálny dlh EÚ. Revízia by mala zahŕňať aj reformu systému vlastných zdrojov EÚ, ktorej cieľom by malo byť znížiť zraniteľnosť financií EÚ voči národným sporom, a jeho zosúladenie s hodnotením stratégie Európa 2020 v polovici jej uplatňovania;
9.

sa nazdávame, že oslavy výročia podpísania Rímskej zmluvy musia byť príležitosťou podnietiť priamu účasť, kritické myslenie a aktívny záujem občanov pri formovaní budúcnosti Európskej únie, pričom rozhodnutia sa musia prijímať na úrovni, ktorá im je najbližšie. Sme presvedčení, že takýto proces by mal byť participatívny a reprezentatívny a všetci občania by mali mať rovnaké príležitosti zapojiť sa, prispieť a angažovať sa v Únii. Miestne a regionálne orgány majú ako také ideálnu pozíciu na to, aby viedli tento proces a prispeli k realizácii myšlienky Európy občanov;
6.

Víta výsledok prvého roku pôsobenia Európskeho fondu pre strategické investície (EFSI), pokiaľ ide o množstvo investícií, ktoré sa podarilo aktivovať, je však znepokojený neistými výsledkami EFSI, pokiaľ ide o doplnkovosť, nevyváženým zemepisným rozdelením projektov financovaných z fondu a nedostatkom podrobných a transparentných informácií o fonde. Pripomína, že s týmito obavami sa stotožňuje aj Európsky dvor audítorov (4) a vyjadrené boli aj v nezávislom hodnotení, ktoré uverejnila Komisia (5). Zdôrazňuje, že nárok na podporu z EFSI by mal byť už pri projektoch s hodnotou od 10 miliónov EUR, aby miestne a regionálne orgány mohli EFSI viac využívať, a to aj prostredníctvom investičných platforiem, a vyjadruje poľutovanie nad tým, že mnohým z nich o ňom stále chýbajú informácie. Je presvedčený, že riešenie problémov administratívnej kapacity, ktoré miestnym a regionálnym orgánom často bránia vo využívaní EFSI, by sa v kontexte európskeho semestra malo považovať za prioritu.
28.

žiada Komisiu, aby aktualizovala svoje ciele v oblasti klímy a energetiky s cieľom dosiahnuť do roku 2030 50 % zníženie emisií skleníkových plynov v porovnaní s úrovňami z roku 1990 a zahrnúť prispôsobovanie sa do politík a financovania na všetkých úrovniach. Komisia by mala podporovať dobrovoľné iniciatívy podporujúce nízke emisie zlúčenín uhlíka a odolnú premenu v mestách a regiónoch. V hodnotiacej správe Komisie o stratégii EÚ pre adaptáciu na zmenu klímy by malo byť objasnenie týkajúce sa posilnenia postavenia regiónov a miest;
24.

zdôrazňuje, že tak ako to potvrdzujú národné programy reforiem a odporúčania pre jednotlivé krajiny na tento rok, zapájanie miestnych a regionálnych orgánov do semestra sa vo väčšine prípadov obmedzuje len na fázu vykonávania politík, hoci by tieto orgány mali byť partnermi aj pri ich vypracovávaní. Upozorňuje, že ich zapojením už v počiatočnej fáze by sa vo výraznej miere zvýšila miera realizácie odporúčaní, pomohlo by to vyrovnať narastajúce regionálne rozdiely, získať si väčšiu podporu v teréne a posilniť dôveru medzi členskými štátmi a v rámci nich;